b'\n_START_ARTICLE_\nZvo\xc4\x8dno onesna\xc5\xbeevanje\n_START_PARAGRAPH_\nZvo\xc4\x8dno onesna\xc5\xbeevanje (ali onesna\xc5\xbeevanje okolja s hrupom) je neprijeten \xc4\x8dlove\xc5\xa1ki, \xc5\xbeivalski ali strojno ustvarjen zvok, ki moti dolo\xc4\x8deno dejavnost ali ravnovesje \xc4\x8dlove\xc5\xa1kega ali \xc5\xbeivalskega sveta. Angle\xc5\xa1ka beseda noise (hrup, zvok) izvira iz latinske besede nouseas, kar pomeni morska bolezen._NEWLINE_V svetovnem pogledu ve\xc4\x8dina zunanjega hrupa izvira iz konstrukcijskih in transportnih sistemov, vklju\xc4\x8dno s hrupom, ki ga povzro\xc4\x8dajo motorna vozila, letala in \xc5\xbeeleznice. Pomanjkljivo urbanisti\xc4\x8dno na\xc4\x8drtovanje s postavljanjem industrijskih in stanovanjskih stavb v majhni oddaljenosti, lahko dodatno povzro\xc4\x8di zvo\xc4\x8dno onesna\xc5\xbeevanje v stanovanjskih \xc4\x8detrteh._NEWLINE_Viri zunanjega in notranjega onesna\xc5\xbeevanja okolja so: avtomobilski alarmi, sirene re\xc5\xa1ilnih vozil, mehani\xc4\x8dna oprema, po\xc5\xbearni alarmi, zra\xc4\x8dne trobente, oprema za ko\xc5\xa1njo trave, pasji laje\xc5\xbe, razne naprave, mrgolenje svetilk, megafoni in glasni ljudje.\n_START_SECTION_\n\xc4\x8clove\xc5\xa1ko zdravje\n_START_PARAGRAPH_\nU\xc4\x8dinki zvo\xc4\x8dnega onesna\xc5\xbeevanja na zdravje so tako zdravstvene, kot tudi vedenjske narave. Neza\xc5\xbeelen zvok imenujemo hrup. Ta  zvok lahko povzro\xc4\x8di fiziolo\xc5\xa1ke in psiholo\xc5\xa1ke zdravstvene probleme. Zvo\xc4\x8dno onesna\xc5\xbeevanje okolja lahko povzro\xc4\x8di nejevoljo in jezo, hipertenzijo, stres, slu\xc5\xa1ne motnje, izgubo sluha, motnje v spanju in druge mote\xc4\x8de u\xc4\x8dinke. Poleg tega, sta stres in hipertenzija poglavitna vzroka za nastanek ostalih zdravstvenih problemov, medtem ko slu\xc5\xa1ne motnje lahko vodijo do pozabljanja, resnih depresij in ob\xc4\x8dasno tudi do napadov panike._NEWLINE_Pogosta izpostavitev hrupu lahko povzro\xc4\x8di tudi izgubo sluha. Starej\xc5\xa1i mo\xc5\xa1ki, izpostavljeni zna\xc4\x8dilnemu hrupu, na delovnem mestu so pokazali pomembno zmanj\xc5\xa1ano slu\xc5\xa1no ob\xc4\x8dutljivost, kot njihovi kolegi, ki temu hrupu niso bili izpostavljeni. Kljub temu je potrebno dodati, da so se spremembe med obema skupinama v slu\xc5\xa1ni ob\xc4\x8dutljivosti zmanj\xc5\xa1evale s \xc4\x8dasom, in postale zanemarljive, ko so mo\xc5\xa1ki dosegli 79 let. Primerjava pripadnikov plemena Maab, ki so bili neznatno izpostavljeni transportnemu in industrijskemu hrupu, s tipi\xc4\x8dno populacijo Zdru\xc5\xbeenih dr\xc5\xbeav je pokazala, da pogosta izpostavitev zmerno visokim stopnjam hrupa prispeva k izgubi sluha._NEWLINE_Visoke stopnje hrupa lahko povzro\xc4\x8dijo kardiovaskularne u\xc4\x8dinke, medtem ko izpostavitev zmernim stopnjam hrupa med osem-urnim delovnikom statisti\xc4\x8dno dokazano povzro\xc4\x8da povi\xc5\xa1an krvni pritisk (iz 5 na 10 to\xc4\x8dk) in pove\xc4\x8dan stres, ter vaskularizacijo, kar vodi do povi\xc5\xa1anega krvnega pritiska, kot tudi do pove\xc4\x8danja verjetnosti za nastanek koronarne arterijske bolezni._NEWLINE_Zvo\xc4\x8dno onesna\xc5\xbeevanje je tudi vzrok za nejevoljo. V \xc5\xa1tudiji iz leta 2005 so \xc5\xa1panski raziskovalci ugotovili, da so prebivalci stanovanjskih naselij pripravljeni pla\xc4\x8dati pribli\xc5\xbeno \xc5\xa1tiri eure na decibel na leto, za zmanj\xc5\xa1anje zvo\xc4\x8dnega onesna\xc5\xbeevanja.\n_START_SECTION_\nOkolje\n_START_PARAGRAPH_\nZvok ima tudi \xc5\xa1kodljiv vpliv na \xc5\xbeivali s povzro\xc4\x8danjem stresa, pove\xc4\x8devanjem tveganja smrti, s spreminjanjem delikatnega razmerja med odkrivanjem in izogibom plenilca/plen, ter z vme\xc5\xa1avanjem v \xc5\xbeivalski zvo\xc4\x8dni sistem komuniciranja, predvsem pa v odnosu do reprodukcije orientiranosti v prostoru. Pretirana izpostavljenost hrupu lahko vodi do za\xc4\x8dasne ali stalne izgube sluha._NEWLINE_Vpliv hrupa na \xc5\xbeivljenje \xc5\xbeivali se ka\xc5\xbee v zmanj\xc5\xa1anju uporabnega \xc5\xbeivljenjskega habitata, ki ga hrupna okolja lahko povzro\xc4\x8dijo, in kar lahko v primeru ogro\xc5\xbeenih vrst vodi do izumrtja. Zvo\xc4\x8dno onesna\xc5\xbeevanje je povzro\xc4\x8dilo smrt dolo\xc4\x8denih vrst kitov, ki so se preselili na pla\xc5\xbeo, da bi se izognili glasnim voja\xc5\xa1kim zvokom sonarjev._NEWLINE_Hrup tudi povzro\xc4\x8di, da dolo\xc4\x8dene \xc5\xbeivalske vrste komunicirajo glasneje, kar imenujemo Lombardov u\xc4\x8dinek. Raziskovalci so s pomo\xc4\x8djo eksperimentov dokazali, da je ogla\xc5\xa1anje kitov dalj\xc5\xa1e in mo\xc4\x8dnej\xc5\xa1e, kadar so vklju\xc4\x8deni detektorji podmornic. \xc4\x8ce \xc5\xbeivalska bitja ne "govorijo" dovolj glasno, bo njihov glas zamaskiran z antropogenskimi zvoki. Ti nesli\xc5\xa1ni zvoki so lahko opozorila, ulovitev plena,..._NEWLINE_Ko bo dolo\xc4\x8dena \xc5\xbeivalska vrsta za\xc4\x8dela govoriti glasneje, bo zamaskirala glasove drugih \xc5\xbeivalskih vrst in tako povzro\xc4\x8dila, da bo ves ekosistem postopoma za\xc4\x8del govoriti glasneje._NEWLINE_Za pti\xc4\x8djo vrsto ta\xc5\xa1\xc4\x8dice je bolj verjetno ,da poje pono\xc4\x8di na tistih obmo\xc4\x8djih, ki so \xc4\x8dez dan visoko zvo\xc4\x8dno onesna\xc5\xbeena. Iz tega lahko sklepamo, da poje pono\xc4\x8di, ker je takrat bolj tiho in se njihova sporo\xc4\x8dila lahko \xc5\xa1irijo bolj jasno. Ista \xc5\xa1tudija je tudi pokazala, da je dnevna stopnja hrupa mo\xc4\x8dnej\xc5\xa1i napovedovalec no\xc4\x8dnega petja ,kot pa no\xc4\x8dna svetilna onesna\xc5\xbeenost, katera je pogosto predlagana kot vzrok za no\xc4\x8dno petje._NEWLINE_Pti\xc4\x8dja vrsta avstralski zebrasti \xc5\xa1\xc4\x8dinkavec postane manj zvesta svojim partnerjem, ko je izpostavljena prometnemu hrupu. To bi lahko spremenilo razvoj populacije z izbiranjem zna\xc4\x8dilnosti, virov telesnih teko\xc4\x8din, navadno posve\xc4\x8denih drugim aktivnostim in tako vodijo do velikih genetskih in evolucijskih posledic.\n_START_SECTION_\nU\xc4\x8dinek v Veliki Britaniji\n_START_PARAGRAPH_\n\xc5\xa0tevilke predstavljene s strani Rockwool-a, podjetja, ki proizvaja stekleno volno, in grajene na osnovi odgovorov lokalnih oblasti po Zakonu o svobodi informacij (t. i. Freedom of Information Act) so pokazale, da so v obdobju od aprila 2008 do aprila 2009 ob\xc4\x8dinski sveti prejeli 315.838 prito\xc5\xbeb glede zvo\xc4\x8dnega onesna\xc5\xbeevanja okolja. To je vodilo v naslednje posledice: okoljsko-zdravstveni uradniki so v Zdru\xc5\xbeenem kraljestvu v okviru zakona o Anti-socialnem vedenju dodatno vpeljali 8069 opozoril, ki se nana\xc5\xa1ajo na zvo\xc4\x8dno onesna\xc5\xbeevanje. V zadnjih dvanajstih mesecih je bilo avtoriziranih 524 zaplemb, kot npr. mo\xc4\x8dnih zvo\xc4\x8dnikov, stereo naprav ali televizijskih sprejemnikov. Ob\xc4\x8dinski svet v Westminstru je prejel kar 9814 prito\xc5\xbeb glede hrupa, kar je najve\xc4\x8d prito\xc5\xbeb na prebivalca v celotni Angliji. To je kar 42,32 prito\xc5\xbeb na tiso\xc4\x8d prebivalcev. Kar osem izmed desetih podro\xc4\x8dij, rangiranih glede na \xc5\xa1tevilo prito\xc5\xbeb na tiso\xc4\x8d prebivalcev, se nahaja v Londonu.\n_START_SECTION_\nUbla\xc5\xbeitev in kontrola zvo\xc4\x8dnega onesna\xc5\xbeevanja\n_START_PARAGRAPH_\nTehnologija, ki bi ubla\xc5\xbeila ali odstranila hrup je naslednja:_NEWLINE_Za zmanj\xc5\xa1anje hrupa na cesti lahko uporabimo \xc5\xa1tevilne strategije kot npr: uporaba zvo\xc4\x8dnih ovir, omejitev hitrosti vozil, spremembe v teksturi asfalta, omejitve za te\xc5\xbeka vozila, uporaba prometnih kontrol, ki bi zmanj\xc5\xa1ale zaviranje in pospe\xc5\xa1evanje, ter oblikovanje pnevmatik. Pomemben dejavnik pri uveljavitvi teh strategij je ra\xc4\x8dunalni\xc5\xa1ki model za cestni hrup, ki lahko spremlja lokalno topografijo, meteorologijo, prometne operacije in hipoteti\xc4\x8dno ubla\xc5\xbeitev hrupa. Stro\xc5\xa1ki vgradnje takega modela so lahko nizki, pod pogojem da i\xc5\xa1\xc4\x8demo re\xc5\xa1itve \xc5\xbee v fazi planiranja cestne povezave._NEWLINE_Hrup letal je lahko zmanj\xc5\xa1an do dolo\xc4\x8dene mere z oblikovanjem ti\xc5\xa1jih motorjev, kar je bilo v sredi\xc5\xa1\xc4\x8du pozornosti \xc5\xbee v letih 1970 in 1980. Ta strategija je prinesla omejeno, vendar opazno zni\xc5\xbeanje zra\xc4\x8dnega onesna\xc5\xbeevanja. Spreminjanje poti letov in \xc4\x8dasov v dnevu, ko letala vzletajo in pristajajo, je prineslo pozitivne posledice za prebivalce v bli\xc5\xbeini letali\xc5\xa1\xc4\x8d. Programi izolacije sponzorirani s strani FAA (za\xc4\x8detek v letu 1970) so uspe\xc5\xa1no zmanj\xc5\xa1ali notranji hrup v tiso\xc4\x8dih prebivali\xc5\xa1\xc4\x8dih po celi Ameriki._NEWLINE_Izpostavljenost delavcev hrupu na delovnem mestu je prou\xc4\x8devana od leta 1930. Spremembe vklju\xc4\x8dujejo ponovno oblikovanje industrijske opreme in fizi\xc4\x8dnih ovir na delovnem mestu._NEWLINE_Nacionalna organizacija Noise Free America, ki se bori proti zvo\xc4\x8dnemu onesna\xc5\xbeevanju, redno lobira za vpeljavo predpisov glede hrupa na vseh vladnih ravneh.\n_START_SECTION_\nPravni vidik\n_START_PARAGRAPH_\nDo leta 1970 so vlade na hrup gledale kot na nekak\xc5\xa1no "nadlogo" in ne kot na okoljski problem. V ZDA obstajajo federalni standardi za omejevanje hrupa na cesti in v zraku, dr\xc5\xbeave in lokalne vlade pa imajo navadno zelo specifi\xc4\x8dne statute glede gradnje hi\xc5\xa1, urbanega planiranja in razvoja cest. V Kanadi in EU (Evropska unija) lahko tudi najdemo nekaj nacionalnih, provincionalnih ali dr\xc5\xbeavnih zakonov, ki \xc5\xa1\xc4\x8ditijo okolje pred zvo\xc4\x8dnim onesna\xc5\xbeevanjem._NEWLINE_Zakoni in predpisi o hrupu se mo\xc4\x8dno razlikujejo med ob\xc4\x8dinami in v nekaterih mestih celo ne obstajajo. Predpis lahko vklju\xc4\x8duje splo\xc5\xa1no prepoved o povzro\xc4\x8danju hrupa, ki moti, ali pa dolo\xc4\x8di specifi\xc4\x8dna pravila za dovoljeno stopnjo zvoka v dolo\xc4\x8denem delu dneva in za dolo\xc4\x8deno aktivnost._NEWLINE_Dr. Paul Herman je napisal prve kodekse o prepre\xc4\x8devanju hrupa v letu 1975 za mesto Portland v zvezni dr\xc5\xbeavi Oregon s pomo\xc4\x8djo finan\xc4\x8dnih sredstev EPA-e (Agencija za za\xc5\xa1\xc4\x8dito okolja) in HUD-a (Urbani razvoj in razvoj naselij). Portlandski kodeks je postal osnova za ve\xc4\x8dino predpisov na podro\xc4\x8dju Amerike in Kanade._NEWLINE_Ve\xc4\x8dina mestnih predpisov prepoveduje zvok, ki prekora\xc4\x8di dolo\xc4\x8deno mejo, navadno med deseto uro zve\xc4\x8der in \xc5\xa1esto uro zjutraj. Podnevi je ta zvo\xc4\x8dni prag nekoliko vi\xc5\xa1ji. Kakorkoli \xc5\xbee, uveljavitev teh predpisov ima v praksi tudi pomanjkljivosti, saj veliko \xc5\xa1tevilo mestnih ob\xc4\x8din ne spremlja \xc5\xa1tevila prito\xc5\xbeb. Tudi ko ob\xc4\x8dina ima slu\xc5\xbebo, ki skrbi za zadeve povezane z zvo\xc4\x8dnim onesna\xc5\xbeevanjem, je najverjetneje ta pripravljena le izdajati opozorila, saj je sodno preganjanje kr\xc5\xa1iteljev povezano z visokimi stro\xc5\xa1ki._NEWLINE_Pomembna izjema temu pravilu je mesto Portland, ki je svoje prebivalce za\xc5\xa1\xc4\x8ditilo pred hrupom z izdajanjem tudi do 5000 dolarjev visokih kazni kr\xc5\xa1iteljem, z mo\xc5\xbenostjo kaznovati istega povzro\xc4\x8ditelja hrupa tudi ve\xc4\x8dkrat v istem dnevu._NEWLINE_\xc5\xa0tevilni konflikti glede zvo\xc4\x8dnega onesna\xc5\xbeevanja so re\xc5\xa1eni s pomo\xc4\x8djo pogajanj med povzro\xc4\x8diteljem in o\xc5\xa1kodovancem. Ti postopki se razlikujejo od dr\xc5\xbeave do dr\xc5\xbeave in lahko vklju\xc4\x8dujejo tudi aktivnosti povezane z lokalnimi skupnostmi, natan\xc4\x8dneje z policijo. Zvo\xc4\x8dno onesna\xc5\xbeevanje navadno ne preneha, saj le pet do deset odstotkov ljudi, ki je izpostavljenih hrupu, poda formalno prito\xc5\xbebo. \xc5\xa0tevilni ljudje pa se ne zavedajo njihovih legalnih pravic do ti\xc5\xa1ine ali pa ne vedo kako podati prito\xc5\xbebo.'